### 15.    Beslutning om til- og ombygning af [adresse] i forbindelse med Få det Fikset

**Åbent**

Sagsnr.: 326-2019-1467        J.nr.: 20.00.00           Dokumentnr.:
326-2020-57156

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer har via aktionsgrupper arbejdet
med indsatser/initiativer. På mødet forelægges ansøgning fra [adresse] lokalområde
til principbeslutning om, hvorvidt [adresse] kan anvende deres puljemidler på
500.000 kr. til om- og tilbygning af [adresse].

**Indstillinger**

Direktøren indstiller, at Kommunalbestyrelsen træffer
beslutning om, hvorvidt [adresse] lokalområde kan anvende deres puljemidler (på
500.000 kr.) til om- og tilbygning af det kommunalt ejede ’Reersøhuset’, hvis
de kan finde den resterende finansiering eks. via fonde.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen vedtog i forbindelse med budgetaftalen
for 2019-2022 at afsætte en pulje til projekter i lokalsamfundene. Puljen
kaldes ’Få det Fikset’-puljen. Der blev i alt afsat 14 mio. kr. fordelt med to
mio. kr. til byer under 200 indbyggere og landdistrikter, og de 12 mio. kr. til
resten til 22 byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at  puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at  der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

*Konkret ansøgning fra [adresse] lokalområde*

Aktionsgruppen på [adresse] har gennemført en lokal idé- og
prioriteringsproces, hvor alle i lokalområdet har kunnet bidrage med deres
idéer til, hvad ’Få det Fikset’-puljen på [adresse] skal anvendes til.

På det offentligt afholdte prioriteringsmøde blev det besluttet
at arbejde videre med projektet med om- og tilbygning af det kommunalt ejede
’Reersøhuset’.

[adresse] ønsker at opføre en tilbygning på ca. 60 m2 til de
eksisterende 133 m2. Tilbygningen indeholder ny indgang, entre, mødelokale,
depot, teknikrum, toiletter heraf et handicaptoilet, som huset ikke indeholder
i dag.

I det nuværende ønsker man at nedlægge de eksisterende
utidssvarende toiletter, og i stedet udvide køkkenfaciliteterne, så køkkenet
kan fungere som tilberedningskøkken i stedet for det nuværende anretterkøkken.

Det ønskes at der åbnes op til kip i det nuværende hus for
at forbedre indeklimaet.

[adresse] lokalområde har fået 500.000 kr. til rådighed fra ’Få
det Fikset-puljen’, som man ønsker at bruge på ’Reersøhuset’. Lokalområdet
anslår at om- og tilbygningen beløber sig til ca. 3,3 mio. kr., men der er ikke
indhentet endelige tilbud endnu. Hvis Kommunalbestyrelsen tager en
principbeslutning om at Aktionsgruppen kan bruge ’Få det Fikset’-midlerne til
[adresse], vil gruppen arbejde videre med at indhente tilbud, udarbejde
ansøgning til endelig beslutning samt ansøge fonde og kommunen om
restfinansieringen. Projektet vil først kunne realiseres efter endelig
godkendelse af Kommunalbestyrelsen.

Aktionsgruppen har fået udarbejdet tegninger via lokalboende
arkitekt, og har været i dialog med administrationen om myndighedsdelen.

Aktionsgruppen anmoder om et tilsagn fra Kommunalbestyrelsen
om hvorvidt området kan arbejde videre med realisering af projektet i den
nuværende form, når ejendommen er kommunalt ejet.

Beskrivelse fra Aktionsgruppen om baggrund for anmodningen
er vedlagt som bilag.

*Administrationens bemærkninger*

’Reersøhuset’ er et kommunalt ejet forsamlingshus, som
udover udlejning til private arrangementer også fungerer som kommunalt anvist
lokale for lokale foreninger.

Det er derfor Kalundborg Kommune der står for udleje, drift
og vedligeholdelse af huset.

Til- og ombygges huset vil det betyde en opgradering af
faciliteterne, men også en øget drift af huset.

Da [adresse] er kommunalt ejet har kommunen
anvisningspligt, hvilket betyder at kommunen har pligt til at stille offentlige
ledige lokaler til rådighed for godkendte folkeoplysende foreninger.

Aktionsgruppen beskriver, at de vil søge den resterende
finansiering hos bl.a. fonde. Administrationen gør opmærksom på, at det vil
være udfordrende for aktionsgruppen at søge fondsmidler til et kommunalt ejet
hus.

Det kan derfor overvejes om borgerne på [adresse] vil overtage
huset, så det fremover er privatejet i lighed med de 19 andre selvejende
forsamlingshuse i kommunen, da der vil være større mulighed for at søge
fondsmidler.

Derudover vil huset kunne få driftsstøtte fra kommunen, og
søge andre puljer til støtte af forsamlingshusene bl.a. den ekstraordinære
pulje til forsamlingshuse.

Det er op til Kommunalbestyrelsen at beslutte, hvorvidt ’Få
det Fikset-puljen’ skal/kan bruges til det ansøgte, og om Kommunalbestyrelsen,
som ejer, ønsker en om- og tilbygning af [adresse] og på hvilke vilkår.

**Økonomiske konsekvenser**

Ivan Knudsen samlede andel af ’Få det Fikset’-puljen er 500.000
kr.

Det vil være disse midler som Kommunalbestyrelsen ved
godkendelse af anmodningen vil acceptere at [adresse] bruger på til- og ombygning
af [adresse].

**Økonomiudvalgets møde den 22.
april 2020:**

Anbefales.

**Bilag**

|  |  |
| --- | --- |
| Baggrund for ønske om om- og tilbygning af [adresse] 326-2020-61917 |